पाएं अपने शहर की ताज़ा ख़बरें और फ्री ई-पेपरडाउनलोड करें
कृषि कानूनों के मुद्दे को लेकर जियो ग्रुप की समस्या कम होने का नाम नहीं ले रही। ताजा मामले में रोपड़ से हलका विधायक अमरजीत सिंह संदोआ के गांव में गत 3 दिन से फाइबर लाइन डालने का काम चला था। मंगलवार को गांव के लोगों व किसानों को पता लगा कि यह लाइन जियो कंपनी द्वारा डाली जा रही है तो गुस्से में आए लोगों ने हलका विधायक संदोआ को साथ लेकर काम बंद करवाया। वहीं, इनकी मशीनें और सामान भी जब्त कर लिया। इस मौके गांव वासियों की फाइबर लाइन डालने वाले मजदूरों व मौके पर आए साइट अधिकारियों के साथ तकरारबाजी भी हुई।
गांववासी परमजीत सिंह, जरनैल सिंह, नंबरदार बचन सिंह, जरनैल सिंह, जैली आजमपुर, जसविंदर सिंह, गुरजोत सिंह, रविंदर धीमान ने बताया कि हम अपने गांवों में हरगिज जियो कंपनी की फाइबर लाइन नहीं डालने देंगे। जब तक कंपनी के उच्चाधिकारी आकर इस काम को बंद करने का भरोसा नहीं देते तब तक इनका सामान वापस नहीं करेंगे। उक्त कंपनी के अधिकारियों द्वारा पंचायत को भरोसे में लिए बिना गांव में यह तार डाली जा रही है जोकि बर्दाश्त नहीं है। मौके पर पहुंचे विधायक संदोआ ने कहा कि गत तीन दिन से यह कंपनी वाले झूठ बोलकर लाइन डाल रहे हैं लेकिन जब पता लगा कि यह तो जियो कंपनी का काम है तो ये काम बंद करवा दिया। जियो का कोई भी प्रोजेक्ट अपने क्षेत्र में नहीं चलने देंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn